open-index/open-wikipedia-markdown huggingface dataset:
Zdravko Hebel

**Zdravko Hebel** (21. tammikuuta 1943 Zagreb, Jugoslavian kuningaskunta – 12. elokuuta 2017 Zagreb) oli kroatialainen vesipalloilija, joka edusti Jugoslaviaa.

Vuosina 1958–1963 hän edusti Naprijed Zagrebia ja vuosina 1963–1977 Mladost Zagrebia, jonka kanssa hän voitti Mestarien liigan vuosina 1967–1969 ja 1971 sekä cup-voittajien cupin ja Euroopan supercupin vuonna 1976. Vuosina 1968–1970 hän pelasi Jugoslavian maajoukkueessa, jonka kanssa hän voitti kultaa Méxicon kesäolympialaisissa 1968.

Vuosina 1978–1988 Hebel toimi vesipallotuomarina (vuodesta 1985 kansainvälinen tuomari). 16. lokakuuta 2000 hänet valittiin Kroatian Olympiakomitean puheenjohtajaksi. Hebel erosi tehtävästään 16. syyskuuta 2002 ja 16. lokakuuta 2002 Zlatko Mateša valittiin hänen seuraajakseen.

Hebel oli naimisissa käsipalloilijan Zlata Rebernjakin kanssa ja heillä oli kaksi lasta.

## Lähteet
Crowmoor

**Crowmoor** ( tai *varisnummi*) on kuiva englantilaistyyppinen Sinebrychoffin siiderin tuotemerkki, joka on kehitetty Suomessa ja jota valmistetaan Sinebrychoffin Keravan panimolla. Crowmoor lanseerattiin vuonna 2002. Valikoimaan kuuluvat kuiva omenasiideri Crowmoor Dry Apple ja erittäin kuiva ja hapokas omenasiideri Extra Dry Apple sekä Dark Apple. Vuonna 2016 Crowmoor-tuotemerkille lanseerattiin uusi Country Cider -siiderisarja Hazy & Sour, josta osa tuotteessa käytetystä omenamehusta on suodattamatonta, jolloin juoma on luonnollisen sameaa. Juomien alkoholipitoisuus on 4,7 prosenttia.

Tuotetta on ollut aiemmin saatavilla myös päärynänmakuisena sekä Crowmoor Country Cider Still -hanapakkauksena, joka oli hiilihapotonta 4,5-prosenttista siideriä.

Crowmoor on 2010-luvun alkupuolelta alkaen ollut useana vuonna Suomen arvostetuin siideribrändi ''Markkinointi & Mainonta'' -lehden ja Taloustutkimuksen vuosittaisessa Brändien arvostus -kyselyssä.

Crowmoor Extra Dry Apple nimettiin Suomen parhaaksi siideriksi vuoden 2010 Helsingin Olutfestivaalin HBF:n siiderikisassa.   

## Lähteet

## Aiheesta muualla
*Crowmoorin kotisivut 
*Sinebrychoff
Afrotheria

**Afrotheria** on istukkanisäkkäiden ylälahko joka koostuu kolmesta kladista: Afroinsectiphilia, Pseudungulata ja Paenungulata.

## Luokittelu
* **Kladi [[Afrosoricida|Afroinsectiphilia]]**
** Lahko Afrosoricida
*** Alalahko Chrysochloridea
*** Alalahko Tenrecomorpha
* **Kladi [[Pseudungulata]]**
** Lahko Macroscelidea 
** Lahko Tubulidentata
* **Kladi [[Paenungulata]]**
** Lahko Hyracoidea 
** Lahko Proboscidea
** Lahko Sirenia
** †Lahko Embrithopoda
** †Lahko Desmostylia

## Lähteet
*  (PDF)
* 
*  (PDF)
Škoda Karoq

**Škoda Karoq** on Škoda Auton vuodesta 2017 lähtien valmistama crossover-tyyppinen automalli, joka korvasi Škoda Yetin. Malli esiteltiin Frankfurtin autonäyttelyssä syksyllä 2017. Se sijoittuu mallistossa pienemmän Kamiqin ja suuremman Kodiaqin väliin.

Vuoden 2017 Euro NCAP -kolaritestistä Karoq sai tulokseksi täydet viisi tähteä.

Karoqin bensiinimoottorit ovat 1,0- (115&nbsp;hv) ja 1,5-litraiset (150&nbsp;hv) TSI-moottorit. Dieselvaihtoehtoina ovat 1,6 TDI (115&nbsp;hv) ja 2,0 TDI (150/190&nbsp;hv). Tehokkaimman dieselmoottorin yhteydessä on aina neliveto ja seitsemänportainen DSG-kaksoiskytkinvaihteisto.

Pariisin autonäyttelyssä syksyllä 2018 esiteltiin Karoqin normaaliversion rinnalle kaksi uutta mallia, urheilullisempi Sportline ja maasturimaisempi Scout. 

Marraskuussa 2021 esiteltiin kasvojenkohotuksen kokenut Karoq. Ulkonäöllisinä muutoksina auto sai uuden etupuskurin ja -säleikön, lisäksi sekä etu- että takavalot on muotoiltu aiempaa matalammiksi. Uusi lisävaruste on LED-matriisivalot. 

## Lähteet

## Aiheesta muualla
IAAF World Relays 2017

Vuoden 2017 IAAF World Relays -viestijuoksutapahtuma pidettiin Nassaussa, Bahamalla 22.–23. huhtikuuta 2017.

## Mitalistit
### Miehet

### Naiset

### Sekaviesti

## Lähteet
*IAAF:n kilpailusivu
Alexander Acosta

**Rene Alexander (Alex) Acosta** (s. 16. tammikuuta 1969) on Yhdysvaltain aiempi työministeri. Hän on työskennellyt myös syyttäjänä.

Presidentti Donald Trump nimitti Acostan ehdokkaakseen maan työministeriksi 16. helmikuuta 2017 tehtävään alun perin kaavaillun Andrew Puzderin luovuttua ehdokkuudestaan. Senaatti vahvisti Acostan nimityksen 27. huhtikuuta. Acosta on koulutukseltaan lakimies, ja hän on uransa eri vaiheissa toiminut sekä yksityisellä sektorilla, yliopistoviroissa että keskeisissä liittovaltion oikeus- ja työmarkkinahallinnon tehtävissä. Acosta on kotoisin Miamista, Floridasta, jonne hänen vanhempansa olivat aikoinaan saapuneet Kuubasta.

Syyttäjänä ollessaan Acosta järjesti sopimuksella sittemmin itsemurhan tehneelle miljonäärille Jeffrey Epsteinille seksuaalirikosoikeudenkäynnissä lyhyen vankilatuomion. Asiasta aiheutuneen kohun vuoksi Acosta erosi työministerin tehtävästä heinäkuussa 2019. Trump nimitti toistaiseksi tehtävää hoitamaan varatyöministeri Patrick Pizzellan.

## Lähteet
Kaulussiimaeliöt

**Kaulussiimaeliöt** eli *choanoflagellaatit* (Choanoflagellida, Choanoflagellata) on mikroskooppisten siimaeliöiden pääjakso tai luokka. Jotkut lajit ovat yksittäisiä soluja, toiset ovat monisoluisia. Niillä ei ole viherhiukkasia, ja ovat toisenvaraisia. Jotkut uskovat niiden muodostavan eläinkunnan yksinkertaisimman pääjakson; toiset pitävät niitä alkueliöinä.

## Lähteet
Malévin lento 110

**Malévin lento 110** oli Malévin reittilento Unkarin Budapestista Ukrainan SNT:n Kiovaan. Lennolla 16. syyskuuta 1971 käytetty Tupolev Tu-134 syöksyi maahan lähestyessään Kiovan Boryspilin lentoasemaa. Kone teki sumuisessa säässä kaksi epäonnistunutta lähestymisyritystä ja syöksyi sen jälkeen maahan. Lisää ongelmia miehistölle aiheutti sähkövika: generaattoriin oli tullut vika, jonka vuoksi miehistön oli pitänyt vaihtaa kesken lennon virtalähteeksi akut. Kaikki 41 matkustajaa ja kahdeksan miehistön jäsentä kuolivat maahansyöksyssä.

## Lähteet
Luettelo Viron joista

**Luettelo Viron joista** ei ole kattava luettelo kaikista 7&nbsp;000 Viron joesta tai ojasta. Noin 90&nbsp;% joista on alle 10 kilometriä pitkiä, ja pisimmistäkin vain kymmenen on yli 100 kilometriä pitkiä.

Osa jokien nimistä on suomalaisia, mutta useimmista käytetään suoraan virolaista muotoa. Ne ovat suomalaisille helppoja lausua ja ymmärtää.

## Suurimpia jokia

## Luettelo Viron joista
Alla on lueteltu vain ne suuremmat vesistöjen pääuomat, jotka laskevat mereen, Võrtsijärveen tai Peipsijärveen. Muut joet ovat joko pieniä tai sivujokia. Merkittävät pienet joet tai pääuomien sivujoet on käsitelty omissa alavesistöalueissa.

### Länsi-Viron vesistöalue
Länsi-Viron vesistöalue on esitelty alavesistöalueittain.

*Harjun alavesistöalueen joet laskevat Suomenlahteen. Joet on lueteltu lännestä itään: 
: Nõva jõgi, Veskijõgi, Vihterpalu jõgi, Kloostri jõgi, Vasalemma jõgi, Keila jõgi, Väänä jõgi, Pirita jõgi, Jägala jõgi ja Valgejõgi 

*Matsalun alavesistöalueen joet laskevat Suomenlahteen ja Väinämereen. Joet on lueteltu pohjoisesta etelään: 
: Riguldi jõgi, Sala jõgi, Taebla jõgi, Rannamõisa jõgi ja Kasari jõgi

*Läänesaarte alavesistöalueen joet laskevat Itämereen, Pärnunlahteen ja Väinämereen.

*Pärnun alavesistöalueen joet laskevat Pärnunlahteen.

### Itä-Viron vesistöalue
Itä-Viron vesistöalue on esitelty alavesistöalueittain.

*Virun alavesistöalueen joet laskevat Suomenlahteen.
: Loobu jõgi, Selja jõgi, Toolse jõgi, Kunda jõgi, Pada jõgi, Purtse jõgi ja Püha jõgi

*Peipsin alavesistöalueen joet laskevat Peipsijärveen.

*Võrtsijärven alavesistöalueen joet laskevat Võrtsjärven.

### Koivan vesistöalue
Koivan vesistöalueella on vain yksi alavesistöalue.

*Koivan alavesistöalueen joet laskevat Latviaan.

## Lähteet
Leppäkoski

**Leppäkoski**- tai **Leppäskoski**-nimisiä koskia on Suomessa ja lähialueilla useita. Kosket ovat antaneet nimen monelle yrityksille.  Leppäkoski on myös suomalainen sukunimi.

## Koskia
* Leppäkoski, koski Jänisjoessa, Harlussa, Venäjän-Karjalassa
* Leppäskoski, koski Ikaalisissa, Leppäsjärven yläpuolella.

## Paikkakuntia
* Leppäkoski, taajama Janakkalassa
* Leppäkoski, Harlun kirkonkylä.

## Yrityksiä
* Leppäkoski Group Oy, energiayhtiö Pirkanmaalla
* Leppäkoski Fabrikers Aktiebolag, paperi- ja sellutehdas Harlussa.

## Henkilöitä

* Ali Leppäkoski (1911–1988), painija
* Erkki Leppäkoski (s. 1941), ympäristö- ja meribiologi ja professori
* Johannes Edvard Leppäkoski (1901–1984), toimittaja
* Katja Leppäkoski (s. 1971), Kulttuuritehdas Korjaamon johtaja
* Raila Leppäkoski (s. 1950), teatteriohjaaja, näyttelijä ja professori
* Tiina Leppäkoski (s. 1990), pikajuoksija.
Michael Praed

**Michael Praed** (alk. **Michael David Prince**, s. 1. huhtikuuta 1960 Berkeley, Gloucestershire, Englanti, Britannia) on brittiläinen näyttelijä. Hän on näytellyt muun muassa Robin Hoodin (Robin of Loxley) roolissa 1980-luvun televisiosarjassa *[[Robin of Sherwood]]*.

Praed esiintyi vuosina 1985–1986 yhdysvaltalaisessa saippuasarjassa *[[Dynastia (vuoden 1981 televisiosarja)|Dynastia]]*. Vuonna 2000 hän näytteli Phileas Foggia tieteissarjassa *The Secret Adventures of Jules Verne*. Hän näytellyt myös teatterirooleissa draama- ja musikaalinäytelmissä sekä toiminut dokumenttielokuvien kertojaäänenä. 
 
Praed on toiminut vuodesta 2003 lähtien kertojana historiallisessa *Timewatch*-dokumenttisarjassa. Hän esitti vuonna 2009 teatterissa kapteeni von Trappia musikaalissa *[[Sound of Music (musikaali)|The Sound of Music]]*. Vuodesta 2016 Praed on näytellyt Frank Claytonia ITV:n draamasarjassa *[[Emmerdale]]*.

## Aiheesta muualla
* Michael Praedin viralliset kotisivut  
* 
*
Never Ever Let You Go

**Never Ever Let You Go** (alun perin tanskaksi *Der står et billede af dig på mit bord*) on Rollo & Kingin esittämä kappale, jolla he edustivat Tanskaa vuoden 2001 Eurovision laulukilpailussa Tanskan Kööpenhaminassa.

Kappale sijoittui Euroviisuissa toiseksi 177 pisteellä. 

## Lähteet
Bengalin nälänhätä 1770

**Bengalin nälänhätä 1770** (, *Chhiattōrer monnōntór*) oli vuosien 1769–1773 aikana Britannian hallitsemassa Intian itäosan Bengalissa vallinnut katastrofi. Sen aikana Bengalin asukkaista kuoli yksi kolmasosa  eli noin 5–10 miljoonaa bengalilaista..

Nälänhätä alkoi vuoden 1769 kuivuudesta ja kahden peräkkäisen riisisadon menettämisestä. Aluetta hallinnut Englannin Itä-Intian kauppakomppania ei ryhtynyt humanitaariseen toimintaan, koska se piti riisin noussutta hintaa yhtiön tuloksen kannalta hyvänä. Nälän jälkeen loppuvuonna 1770 alueelle levisi isorokkoepidemia. Kauppakomppania tehosti verojen keruuta, kun sen oli poikkeusolojen takia vaikea saada normaalia määrää verotuloja. Kokonaisuutena arvioiden Iso-Britannia ei pyrkinyt helpottamaan nälänhätää juuri mitenkään. Katastrofi olikin suuressa määrin ihmisten toiminnan aiheuttama, vaikka se alkoi luonnonkatastrofina.

## Katso myös
* Bengalin nälänhätä (1943)

## Lähteet
Henri Christophe

**Henri Christophe** (6. lokakuuta 1767 – 8. lokakuuta 1820) oli haitilainen kansanjohtaja, joka julistautui vuonna 1811 Haitin kuninkaaksi nimellä **Henri I**. Hän oli Haitin ensimmäinen ja viimeinen kuningas.

Christophe oli syntyperältään orja, joka täytettyään kahdeksan myytiin pariin otteeseen muutamalle henkilölle. Christophe työskenteli muun muassa majatalon tarjoilijana, ja tuona aikana hänen kerrotaan oppineen vihaamaan valkoihoisia palavasti. Vuonna 1779 hän lähti omistajansa kanssa Yhdysvaltoihin ja osallistui siellä Savannahin taisteluun osana Yhdysvaltain itsenäisyyssotaa. Huomionarvoista on kuitenkin se, että suurin osa Christophen nuoruudesta on epäselvää, mutta noustuaan kuninkaaksi Christophe saneli elämäkertansa, josta tosin ainoastaan hänen synnyinaikaansa pidetään luotettavana. 

Christophe liittyi Haitissa Ranskan armeijan riveihin ja kohosi upseeriksi. Ranskan-vastaisen Haitin vallankumouksen yhdeksi johtajaksi hän nousi vuonna 1791. Hän valtasi Ranskan tukikohdan Fort-Dauphinin ja antoi sille kuninkuuteen viittaavan nimen Fort-Royal. Hänen kuoltuaan 1820 siitä tuli Fort-Liberté, jonka nimisenä kaupunkina se on yhä olemassa. 

Christophe ei kuitenkaan hallinnut koko Haitia, vaan hän oli kapinajohtaja myös maan keisariksi vuonna 1804 julistautunutta Jean Jacques Dessalinesia vastaan, jonka hän surmautti vuonna 1806. Tämä johti maan hajoamiseen Christophen johtamaan Pohjois-Haitiin ja Alexandre Sabès Pétionin johtamaan Etelä-Haitiin sekä näiden väliseen sisällissotaan. Vuonna 1811 Christophe kruunautti itsensä Pohjois-Haitin kuninkaaksi. Kuninkaana hän vietti yleellistä elämää kuudessa eri kartanossa ja muun muassa loi ympärilleen näyttävän hovin. Hän myös järjesti eurooppalaiselle älymystölle mahdollisuuden tulla Haitiin ja osallistua sen kehittämiseen muun muassa perustamalla julkisia kouluja. Ulkomaankauppaa Pohjois-Haiti kävi ainakin amerikkalaisten ja brittien kanssa. Christophe pelkäsi kuitenkin, että ranskalaiset yrittäisivät vallata Haitin takaisin, joten hän rakennutti pakkotyöllä valtavan linnoituksen.

Christophe oli aluksi melko suosittu hallitsija, mutta ajan kuluessa hänestä tuli aina vain itsevaltaisempi, mikä nakersi hänen suosiotaan. Kun hän sai elokuussa 1820 sairaskohtauksen, jonka jäljiltä hän ei enää juurikaan kyennyt hallitsemaan, monet hänen armeijansa upseerit hylkäsivät hänet ja loikkasivat etelään. Välttääkseen kapinallisten vihat Christophe ampui itsensä 8. lokakuuta 1820. Hänen kuningaskuntansa kaatui seuraavana vuonna, kun se liitettiin Haitin tasavaltaan.

## Katso myös
*Toussaint L’Ouverture

## Lähteet
Riddarbackenin rautatietunneli

**Riddarbackenin rautatietunneli** on rantaradalla Siuntion kunnassa sijaitseva rautatietunneli. Tunnelin pituus on 286 metriä ja se on valmistunut vuonna 1985 Kelan ja Viiman välisen rataoikaisun yhteydessä. Tunnelin aukon poikkipinta-ala on 38,6 neliömetriä. Tunnelissa junien suurin sallittu nopeus kallistuvakorisella kalustolla on 180 km/h, kaksikerrosvaunuista koostuvilla junilla 120 km/h ja muilla junilla 160 km/h.

Noin 800 metriä Riddarbackenin tunnelista Kirkkonummen suuntaan sijaitsee Lillgårdin rautatietunneli.

## Lähteet
Rasila

**Rasila** on sukunimi, joka on muun muassa seuraavilla suomalaisilla henkilöillä:

* Jukka Rasila (s. 1969), näyttelijä
* Kimmo Rasila (s. 1970), näyttelijä
* Matti Rasila (s. 1945), Salon kaupunginjohtaja 1999–2009
* Matti Rasila (s. 1957), näyttelijä
* Mikko Rasila (s. 1962), näyttelijä
* Satu Rasila (o.s. Laiho) (s. 1972), näytelmäkirjailija, dramaturgi ja teatteriohjaaja
* Viljo Rasila (1926–2023), historioitsija ja professori.

## Katso myös
* Rasila, Ruokolahdella sijaitseva taajama ja kunnan hallinnollinen keskus
Syberia (pelisarja)

**Syberia** on Benoît Sokalin suunnittelema seikkailupelisarja.

Pelit on kehittänyt Microïds.

## Pelit
* *[[Syberia]]* (2002)
* *[[Syberia II]]* (2004)
* *[[Syberia III]]* (2017)
* ** (2022)

## Lähteet

## Aiheesta muualla
* Pelisarja MobyGamesissä
Gaijin Entertainment

**Gaijin Entertainment** on eurooppalainen, vuonna  perustettu videopelien kehittäjä. Yritys keskittyy MMO-toimintapelien kehittämiseen.

Yhtiön tunnetuimpia pelejä:
* MMO-avaruustoimintapeli *[[Star Conflict]]* (Microsoft Windows, Mac OS X, Linux, SteamOS)
* Sotateemainen taistelu MMO-peli *[[War Thunder]]* (Microsoft Windows, Mac OS, Linux, PlayStation 4, Shield Android TV, Xbox One)
* Ajoneuvojen rakentamiseen ja taisteluun keskittyvä MMO-peli *[[Crossout]]* (Microsoft Windows, Xbox One, PlayStation 4)

## Lähteet

## Aiheesta muualla
* Viralliset kotisivut
Vyöliskot

**Vyöliskot** (Cordylidae) on suomumatelijoiden heimo, jonka lajien suomuinen nahka on muuntunut tehokkaaksi panssariksi. Häntää ympäröivät lukuisat erikoistuneista suomuista koostuvat ”piikkivyöt”.

## Suvut
* Käärmeliskot (*Chamaesaura*)
* Vyöpyrstöliskot (*Cordylus*)
* *[[Hemicordylus]]*
* *[[Karusasaurus]]*
* *[[Namazonurus]]*
* *[[Ninurta (lisko)|Ninurta]]*
* *[[Ouroborus]]*
* Laakaliskot (*Platysaurus*)
* Kallioliskot (*Pseudocordylus*)
* *[[Smaug (suku)|Smaug]]*

## Lähteet
*  (suomenkielisten nimien lähde)

### Viitteet
Gekkomaiset

**Gekkomaiset** eli **gekkomaiset liskot** (Gekkota) on suomumatelijoiden alalahko, johon kuuluu seitsemän heimoa ja lähes 2000 lajia liskoja. Aiemmin nämä lajit jaettiin kahden tai kolmen heimon kesken, mutta nyttemmin gekkoliskojen (Gekkonidae) heimosta on erotettu neljä uutta heimoa, joista kaksi ovat itse asiassa läheisempää sukua eväjalkaliskoille (Pygopodidae) kuin gekkoliskoille. Aiemmin gekkomaisiin on joskus luettu myös sokkoliskot (Dibamidae) ja yöliskot (Xantusiidae).

## Luokittelu
Gekkomaisten luokittelu:

* Alalahko: **Gekkomaiset** (Gekkota)
** Osalahko: Pygopodomorpha
*** Yläheimo: Pygopodoidea
**** Heimo: Carphodactylidae
**** Heimo: Diplodactylidae
**** Heimo: Eväjalkaliskot (Pygopodidae)
** Osalahko: Gekkomorpha
*** Yläheimo: Eublepharoidea
**** Heimo: Silmäluomigekot (Eublepharidae)
*** Yläheimo: Gekkonoidea
**** Heimo: Gekkoliskot (Gekkonidae)
**** Heimo: Phyllodactylidae
**** Heimo: Sphaerodactylidae

## Lähteet
Anthonyn käärö

**Anthonyn käärö** on 1546 julkaistu Anthonyn laatima kuvakäärö, joka esittää 58:aa Englannin laivaston alusta. Alkujaan kolmiosainen veliinille laadittu käärö tehtiin lahjaksi kuningas Henrik VIII:lle. Se on myöhemmin leikattu osiin ja sidottu kirjaksi. Kuvien yksityiskohtien tarkkuus ei ole täysin luotettava, mutta luettelo on arvokas tietolähde Tudorien ajan laivastosta ja sen aluksista kuten *[[Mary Rose (1509)|Mary Rose]]* ja *[[Henry Grace à Dieu]]*.

Luettelossa on kaksikymmentä laivaa, viisitoista kaljaasia esimerkiksi *[[Antelope (1546)|Antelope]]*, kymmenen pinassia ja kolmetoista soudettavaa kaleeria.

## Lähteet
*
*

### Viitteet
Kesäolympialaiset 2028

**Vuoden 2028 kesäolympialaiset** järjestetään heinäkuussa 2028 Los Angelesissa Yhdysvalloissa. Tämä on kolmas kerta, kun Los Angeles toimii kesäolympialaisten isäntäkaupunkina. Aikaisemmin Los Angelesissa on järjestetty kesäolympialaiset vuosina 1932 ja 1984, ja siitä tulee kolmas kaupunki, jossa kisat on järjestetty kolmesti.

Olympialaiset ovat kaikkiaan viidennet Yhdysvalloissa järjestettävät kesäolympialaiset ja kaikkiaan yhdeksännet olympialaiset. Yhdysvallat isännöi myös vuosien 1904 ja 1996 kesäolympialaisia ja vuosien 1932, 1960, 1980 ja 2002 talviolympialaisia.

Kisojen isäntäkaupunki piti alun perin valita Kansainvälisen olympiakomitean kokouksessa vuonna 2021, mutta syyskuussa 2017 Kansainvälinen olympiakomitea ilmoitti, että Los Angeles tulee isännöimään vuoden 2028 kesäolympialaiset.

Kansainvälinen olympiakomitea ratifioi syksyllä 2023 kisajärjestäjien ehdotukset uusiksi olympialajeiksi 2028. Ne ovat squash, kriketti, lippupallo, baseball/softball ja haavipallo (lacrosse).

Uutena lajina Los Angelesissa nähdään ainakin coastal-soudun beach sprint.

## Lähteet

## Aiheesta muualla
* Virallinen kisasivusto 
* Kansainvälisen olympiakomitean kisasivusto
Ercanin kansainvälinen lentoasema

**Ercanin kansainvälinen lentoasema** (, ) on lentoasema, joka sijaitsee Pohjois-Kyproksen alueella Kyproksen saarella. Se palvelee lähinnä saaren turkkilaista pohjoisosaa ja sijaitsee noin 13 kilometriä itään Pohjois-Nikosiasta. Turkin ja muiden lentoyhtiöiden varaussivustot viittaavat Ercanin lentokenttään yleisesti nimellä **Lefkoşan (Nikosian) lentoasema**.

## Historia

Ercanin lentokentän edeltäjä oli Týmvoun lentokenttä. Sen rakensivat englantilaiset toisen maailmansodan aikana sotilaalliseksi lentokentäksi, kun Iso-Britannia hallitsi saarta siirtomaavallan aikana. Lentokenttä hylättiin Kyproksen itsenäistymisen jälkeen vuonna 1960. Turkin miehittäessä Kyproksen ja saaren turkkilaisia ja kreikkalaisia alueita, lentokenttää laajennettiin, ja nykyään sitä käytetään pääasiassa henkilömatkustukseen Pohjois-Kyproksella.

## Aiheesta muualla
Record Makers

**Record Makers** on vuonna 2000 perustettu ranskalainen levy-yhtiö. Levy-yhtiön perustivat Air-yhtyeen jäsenet Nicolas Godin ja Jean-Benoît Dunckel sekä heidän tuttavansa Marc Teissier du Cros ja Stéphane Elfassi. Levy-yhtiön artistit edustavat tyylilajeiltaan suurimmaksi osaksi popia ja electroa.

## Artistit
* Acid Washed
* Arpanet
* Damien
* DSL
* Hypnolove
* I Love UFO
* Kavinsky
* Kirin J. Callinan
* Klub des loosers
* Midnight Juggernauts
* Puro Instinct
* Sébastien Tellier
* Sex In Dallas and Biladoll
* Tristesse Contemporaine
* Turzi

## Lähteet
Tip Top

**Tip Top** on vuonna 2013 ensi-iltansa saanut Serge Bozonin ohjaama ranskalais-luxemburgilais-belgialainen rikoskomediaelokuva, jonka pääosissa ovat Isabelle Huppert, Sandrine Kiberlain ja François Damiens. Elokuva perustuu walesilaisen Bill Jamesin samannimiseen *Sally Bithron* -romaaniin *Tip Top* (2006), jonka pohjalta Serge Bozon, Axelle Ropert ja Odile Barski laativat elokuvan käsikirjoituksen. Elokuvan tuottajina olivat Jesus Gonzalez-Elvira, Philippe Martin, Nicolas Steil ja David Thion.

*Tip Top* sai ensi-iltansa vuoden 2013 Cannesin elokuvajuhlilla *Quinzaine des réalisateurs* -esityssarjassa.

## Juoni

Algerialainen Farid Benamar, Ranskan poliisin ilmiantaja, löydetään murhattuna pienestä ranskalaiskunnasta. Epätavallinen naispoliisikaksikko, Esther Lafarge ja Sally Marinelli (Isabelle Huppert ja Sandrine Kiberlain), alkaa tutkia poliisin mahdollista osallisuutta ilmiantajan murhaan.

## Näyttelijät

## Tuotanto
*Tip Topin* kuvaukset alkoivat toukokuussa 2012. Elokuva kuvattiin Belgiassa ja Luxemburgissa lähes neljän miljoonan euron budjetilla. Elokuvan tuotantoyhtiöinä olivat ranskalaiset Les Films Pelléas, Iris Films, Canal+, Ciné+ ja Hérodiade, luxemburgilainen Iris Productions sekä belgialainen Artémis Productions. *Tip Topin* virallinen traileri julkaistiin 4. heinäkuuta 2013.

## Julkaisu ja vastaanotto
*Tip Top* sai ensi-iltansa Cannesin elokuvajuhlilla Ranskassa 19. toukokuuta 2013. Elokuva sai teatteriensi-iltansa Ranskassa 11. syyskuuta 2013 ja Belgiassa 25. joulukuuta 2013. Rézo Films oli elokuvan teatterilevittäjänä Ranskassa ja Alternative Films Belgiassa. Elokuva keräsi Ranskassa teatterikierroksensa aikana 82 834 katsojaa.

*Tip Top* on saanut elokuvakriitikoilta ja yleisöltä sekalaisen ja kielteisen vastaanoton. Rotten Tomatoes -sivuston mukaan 50% kriitikoista on antanut elokuvalle positiivisen arvosanan 5,5/10 keskiarvolla. Keräys perustuu 14 arviointiin. 75 käyttäjästä 22% on antanut elokuvalle positiivisen arvosanan 2/5 keskiarvolla. Metacritic-sivuston mukaan seitsemän arvostelun perusteella elokuva on saanut 64 pistettä sadasta mahdollisesta. Internet Movie Databasen 373 käyttäjää on antanut elokuvalle keskiarvon 4,8/10.

*Tip Top* julkaistiin Ranskassa DVD:lle 4. maaliskuuta 2014. Elokuva julkaistiin Yhdysvalloissa niin DVD:lle kuin blu-rayllekin 12. toukokuuta 2015.

## Palkinnot ja ehdokkuudet

## Lähteet

## Aiheesta muualla
* 
* 
* ''Tip Top'' AlloCinéssä 
* ''Tip Top'' UniFrancessa 
* ''Tip Top'' JP’s Box-Officessa
Lucky Boy

**Lucky Boy** on ranskalaisen elektronisen musiikin ja house-musiikin artistin DJ Mehdin albumi, joka julkaistiin vuonna 2006 levy-yhtiöllä Ed Banger Records. 

## Kappaleet

## Lähteet
Kemp’s Landingin taistelu

**Kemp's Landingin taistelu** (, tunnetaan myös nimellä **Kempsvillen yhteenotto** ()) oli pienimuotoinen taistelu Yhdysvaltain itsenäistymistä vaatineiden virginialaisten ja Virginian viimeisen siirtokuntakuvernööri John Murray Dunmoren sotilaiden välillä. Taistelu käytiin 15. marraskuuta 1775 Virginian Kemp's Landingissa (nykyinen Virginia Beach). Taistelu päättyi brittien voittoon. 

Pian Kemp's Landingin taistelun jälkeen Dunmore antoi niin kutsutun Dunmoren julistuksen, jossa hän julisti Virginiaan sotalain ja lupasi, että Britannian armeijan puolelle liittyneet paikalliset mustat orjat saisivat vapautuksen.
Great Bridgen taistelu

**Great Bridgen taistelu** () on Yhdysvaltain vapaussodan taistelu, joka käytiin 9. joulukuuta 1775 Great Bridgessa, Virginiassa. Taistelussa William Woodfordin johtamat, Yhdysvaltain itsenäistymistä tukeneet kapinalliset löivät brittijoukot. Taistelussa haavoittui kapinallisten puolella vain yksi mies, kun taas britit menettivät kuolleina tai haavoittuneina pelkästään ammattisotilaita lähteestä riippuen 62–102 miestä. 

Great Bridgen taistelun jälkeen Britannia joutui vetäytymään aiemmin hallitsemastaan Virginian provinssista. Muun muassa provinssin kuvernööri, lordi John Murray Dunmore joutui taistelun jälkeen pakenemaan alueelta.
Lily Hanson

**Lily Hanson** (aikaisemmin **Joseph ”Joe” Blain Hanson**; s. 23. helmikuuta 1983 Fosston, Minnesota, Yhdysvallat) on yhdysvaltalainen kirjoittaja ja koomikko. Tällä hetkellä hän asuu Los Angelesissa. 

## Elämä ja ura
Hanson esiintyi televisiosarjan *[[Kaunotar ja nörtti]]* ensimmäisellä tuotantokaudella vuonna 2005. Hän on käsikirjoittanut Ray William Johnsonin sarjaa *[[Equals Three]]*. 

Hanson aloitti vuonna 2010 Internet-sarjan nimeltä ”Joe Goes” (), jossa hän vierailee konventeissa, eri tilaisuuksissa ja eri maissa käyden tarkoituksellisesti kiusallisia keskusteluja ihmisten kanssa. Hän on käynyt muun muassa Suomessa, Ruotsissa sekä Islannissa. *Joe Goes* -sarjan jakso ”Joe Goes to Exxxotica Expo” sai paljon näkyvyyttä Internetissä ja pääsi *[[The Huffington Post]]in* etusivulle. 

### Yksityiselämä
Hanson on Wu-Tang Clan -yhtyeen fani, ja hänellä on tatuointi yhtyeestä niskassa. Hän on myös yhtyeestä paljon vaikutteita saanut rap-artisti, ja on muun muassa esitellyt freestyle rap -taitojaan videoillaan. Hanson on julkaissut omaa musiikkiaan nimellä *Bino White*.

## Lähteet
GND

**GND** voi tarkoittaa seuraavia:

*GND (), Saksan kansalliskirjaston ja sen yhteistyökumppanien luoma yksilöintitunniste.
*maadoituksen () lyhenne sähkötekniikassa
*Maurice Bishopin kansainvälinen lentoasema, IATA-koodi GND, lentoasema Grenadalla
Suramiini

**Suramiini** (C51H40S6N6O23) on sulfonoituihin ureajohdannaisiin kuuluva orgaaninen yhdiste. Lääketieteessä suramiinia käytetään eräiden alkueläintautien, kuten aikaisen vaiheen unitaudin hoitamiseen. Suramiini on WHO:n ylläpitämällä listalla tärkeimmistä lääkeaineista.

## Ominaisuudet ja käyttökohteet
Suramiinia käytetään yleensä sen natriumsuolana eli suramiininatriumina. Yhdiste on valkoista tai hieman kellertävää tai punertavaa jauhetta. Suramiini liukenee tässä muodossa veteen ja hieman etanoliin, mutta ei esimerkiksi dietyylieetteriin, kloroformiin tai bentseeniin.

Suramiini tehoaa moniin alkueläimiin kuten *[[Trypanosoma]]*-suvun lajeihin sekä eräisiin matoihin kuten jokisokeutta aiheuttavaan *Onchocerca volvulus*&nbsp;-lajiin. Yhdisteen tarkka vaikutusmekanismi ei ole tiedossa, ja on mahdollista, että vaikutusmekanismeja on useita. Suramiinin on todettu inhiboivan glykolyysiin, nukleotidien synteesiin ja muihin solujen toiminnan kannalta tärkeisiin aineenvaihduntareitteihin osallistuvia kinaasi- ja dehydrogenaasientsyymejä. Suramiini on ollut 1920-luvulta alkaen varhaisen vaiheen unitaudin ensilinjan hoito. Yhdiste ei läpäise veri-aivoestettä, minkä vuoksi se ei sovellu toisen vaiheen, jossa loisiot ovat saavuttaneet keskushermoston, unitaudin hoitoon. Lääkeaine annetaan ruiskeena suoneen. Suramiinia voidaan käyttää yhdessä muun muassa melarsoprolin tai tryparsamidin kanssa. Suramiinia on tutkittu myös HIV:n hoidossa, koska se estää viruksen käänteiskopioijaentsyymin toimintaa.

## Haittavaikutukset
Tyypillisimpiä suramiinin aiheuttamia haittavaikutuksia ovat huonovointisuus, kuumeilu ja allergiset oireet. Myös proteiinin määrä virtsassa voi lisääntyä. Lääkeaine voi myös aiheuttaa polyneuropatiaa ja valoherkkyyttä. Vakavia haittavaikutuksia voivat olla maksatoksisuus ja munuaisten toimintahäiriöt.

## Valmistus
Suramiinisynteesin lähtöaine on 1-naftyyliamiini-4,6,8-trisulfonihappo, jonka aminoryhmä reagoi 3-nitro-4-metyylibentsoyylikloridin kanssa muodostaen amiinin. Muodostuneen kondensaatiotuotteen nitroryhmä pelkistetään raudan avulla aminoryhmäksi ja tämä välituote reagoi muodostaen amiinin m-nitrobentsoyylikloridin kanssa. Seuraava vaihe on taas nitroryhmän pelkistys aminoryhmäksi. Suramiinin synteesin viimeisessä vaiheessa tämä välituote reagoi fosgeenin kanssa muodostaen ureajohdannaisen.

## Lähteet
GND (tunniste)

**GND** eli **GND-tunniste** (; ) on Saksan kansalliskirjaston () ja sen saksankielisen kulttuuripiirin yhteistyökumppanien luoma yksilöintitunniste ihmisille, organisaatioille, kokouksille ja tapahtumille, maantieteelliselle informaatiolle, hakusanoille ja teosnimille. 

Esimerkiksi presidentti Urho Kekkosen GND-tunniste on 118777017. Vastaavasti esimerkiksi Itä-Suomen yliopiston GND-tunniste on 16162019-X ja Halti-tunturin GND-tunniste on 1046172026.

Muodostetun tunnistetietokannan aineisto on vapaasti saatavissa avoimilla Creative Commons Zero (CC0) -lisenssiehdoilla MARC 21 -luetteloformaatissa, sen xml-muodossa ja RDF-muotoisena.

GND-tunniste luotiin vuonna 2012, jolloin sillä korvattiin useita aiemmin käytettyjä erillisiä tunnistetyyppejä (saksalainen henkilönimitunniste PND, organisaatiotunniste GKD, aihepiiritunniste SWD ja Saksan musiikkiarkiston yleinen nimiketiedosto DMA-EST-Datei).  

## GND-aineiston päätyyppiluokat

GND-tunnisteilla kuvattu aineisto luokitellaan seitsemään päätyyppiin

## Katso myös
* Kongressin kirjaston nimitunniste (LCNAF-tunniste)
* Sudoc (Idref-tunniste)
* VIAF-tunniste
* ISNI-tunniste
* Bibsys

## Lähteet

## Aiheesta muualla
* Verkkohaku Saksan kansalliskirjaston luettelopalveluista  (dnb.de)
* Catalogue of the German National Library   (dnb.de)
* GND Ontology  (d-nb.info)
Liquid

**Liquid** on brittiläisen Recoilin viides studioalbumi, joka julkaistiin levy-yhtiöllä Mute Records 21. maaliskuuta 2000. Se nauhoitettiin Alan Wilderin The Thin Line -nimisellä kotistudiolla Sussexissa heinäkuun 1998 ja kesäkuun 1999 välillä. Albumin tuotti Wilder itse, kumppaninsa Hepzibah Sessan avustuksella. 

*Liquidin* musiikki jatkuu samalla tyylillä Recoilin aikaisemman albumin *[[Unsound Methods]]in* kanssa, tosin *Liquidin* musiikki on keskittynyt Wilderin kokemaan kuolemanrajakokemukseen vuonna 1994, jolloin Wilder ajoi kumppaninsa Hepzibah Sessan kanssa Skotlannissa, kun Panavia Tornado -sotilaslentokone osui heidän edessä olevaan rinteeseen. Lentokoneessa olevat kaksi henkilöä kuolivat. Albumin idea, eritoten kappale ”Black Box” keskittyy lentokoneen pilotin ajatuksiin elämänsä viimeisillä hetkillä. 

Recoil valitsi albumiin jälleen kerran monimuotoisen ryhmän laulajia – maailmanlaajuista suosiota saanut, myös Mute Recordsilla olevan artistin Diamanda Galásin, 1940-luvun gospel-laulajat Golden Gate Jubilee Quartet -kvartetista, New Yorkista tulevat spoken word -esiintyjät Nicole Blackmanin ja Samantha Coerbellin ja katalaaninkielisen kertojan, Recoilin fanin Rosa Torraksen. Muita albumiin kontribuoineita muusikkoja olivat muun muassa Curve-yhtyeen Dean Garcia (bassokitara) ja Steve Monti (rummut), Ian Dury and the Blockheadsin Merlin Rhys-Jones (kitara) ja Miranda Sex Gardenin, Wilderin kumppani Hepzibah Sessa (viulu).

Huomioitavaa on kappale ”Jezebel”, jossa esiintyy 1940-luvun gospel-kvartetti Golden Gate Jubilee Quartet. Jotkut väittävät Mobyn vuotta aikaisemmin julkaistun albumin *[[Play (albumi)|Play]]n* olevan tämän inspiraationa. Kyseisellä albumilla käytettiin yhdysvaltalaisen muusikon Alan Lomaxin nauhoituksia. Samantapainen kappale tosin esiintyy Recoilin vuoden 1992 albumilla *[[Bloodline]]*, jolla Moby esiintyi, mahdollisesti tehden *Bloodlinesta* inspiraation *Play*-albumille. 

Nine Inch Nails soitti *Liquid*-albumin ennen lavalle saapumista hänen *Fragility*-kiertueensa aikana vuonna 2000.

## Kappaleet

## Kokoonpano
*Alan Wilder &ndash; kaikki musiikki
*Paul Kendall &ndash; tuotanto ja äänen suunnittelu
*Reto Bühler &ndash; kerronta kappaleissa ”Black Box Pt. 1” ja ”Black Box Pt. 2”
*Nicole Blackman &ndash; laulu kappaleissa ”Want”, ”Breath Control” ja ”Chrome”
*Golden Gate Jubilee Quartet &ndash; laulu kappaleessa ”Jezebel”
*Samantha Coerbell &ndash; laulu kappaleissa ”Last Call for Liquid Courage”, ”Supreme” ja ”New York Nights”
*Diamanda Galás &ndash; laulu kappaleissa ”Strange Hours”, taustalaulu kappaleissa ”Jezebel” ja ”Vertigen”
*Rosa M. Torras &ndash; laulu kappaleessa ”Vertigen”, taustalaulu kappaleessa ”Black Box (Complete)”
*Sonya Madan &ndash; laulu kappaleessa ”Don’t Look Back”
*Dean Garcia &ndash; taustabasso / kitara
*Steven Monti &ndash; rumpu
*Merlin Rhys-Jones &ndash; kitara
*Hepzibah Sessa &ndash; viulu ja taustalaulu
*Lee Funnell &ndash; valokuvaus
*Michael Williams &ndash; Art Director / design

## Arvostelut
*AllMusic: 
*CDNow: 
**[[Release Magazine]]*: 
*Sputnikmusic: 

## Lähteet
Saksan liittopäivävaalit 1990

**Saksan 12. liittopäivävaalit** järjestettiin 2. joulukuuta 1990. Kyseessä olivat yhdistyneen Saksan ensimmäiset liittopäivävaalit. Vaaleissa valittiin liittopäivien kaikki 662 jäsentä. 46 995 915 ihmistä kävi äänestämässä äänestysaktiivisuuden ollessa 77,8 prosenttia. Näissä vaaleissa puolue pääsi poikkeuksellisesti äänikynnyksen yli, jos se sai vähintään viisi prosenttia äänistä joko Länsi- tai Itä-Saksassa, kun normaalisti Saksassa on vaadittu viiden prosentin kannatusta valtakunnallisella tasolla.

## Tulokset

Liittokansleri Helmut Kohlin johtama CDU/CSU:n ja FDP:n koalitiohallitus säilytti enemmistönsä liittopäivillä ja jatkoi siten Saksan johdossa. Vastaperustettu PDS sai ensimmäistä kertaa edustajia liittopäiville.

## Lähteet

## Aiheesta muualla
Sertinki

**Sertinki** (<, paitakangas) on valkaistu tai yksiväriseksi värjätty, palttinasidoksinen puuvillakangas, joka on liisteröity ja moareeviimeistelty. Sitä käytetään tavallisesti vuorikankaana.

## Lähteet
Millî Görüş

**Millî Görüş** on turkkilaisten Länsi-Euroopassa toimiva islamilainen järjestö. Sitä on kuvattu suurimmaksi lännessä toimivaksi islamilaiseksi järjestöksi ja merkittävimmäksi turkkilaisen diasporan järjestöksi Euroopassa. Vuonna 2005 järjestö ilmoitti sillä olevan 87 000 jäsentä Euroopassa, joista 50 000 Saksassa.

Järjestö sai alkunsa turkkilaisen poliitikko Necmettin Erbakanin vuonna 1969 julkaisemasta manifestista "Millî Görüş" (Kansallinen visio).

Erbakan varoitti Eurooppaan integroitumisesta ja piti Euroopan unionia siionistien ja katolilaisten projektina Turkin assimiloimiseksi ja maallistamiseksi. Manifesti viittaa islamiin vain ylimalkaisesti ja  kiertoilmauksin, koska Turkissa uskonnon käyttö politiikassa on laitonta.

## Lähteet
Moskovan yhteiskuntatieteellinen instituutti

**Moskovan yhteiskuntatieteellinen instituutti** 
(tai Yhteiskuntatieteiden instituutti)
oli Neuvostoliiton aikana Moskovassa toiminut kapitalististen maiden kommunististen puolueiden kaadereille tarkoitettu oppilaitos. Suomalaisten kommunistien keskuudessa se tunnettiin paremmin nimellä puoluekoulu. Koulua ja siellä opiskelua on kuvattu mm.  Eero Materon kirjassa Brežnevin opissa – Muistelma Moskovan puoluekoulusta (Myllylahti 2012).
Aarne Halla

**Aarne Vilhelm Halla** (27. tammikuuta 1895 Kymi – 5. joulukuuta 1953 Ylivieska) oli suomalainen päätoimittaja, toimitusjohtaja ja talousneuvos. Hän perusti Kalajokilaakso-lehden Ylivieskaan vuonna 1927.

Hallan vanhemmat olivat työmies Matti Hykkyrä ja Maria Turkkila. Hän valmistui Helsingin kauppiaitten kauppakoulusta vuonna 1914 ja oli kaupallisella alalla ja armeijan palveluksessa ennen siirtymistään lehtialalle. Halla oli oululaisen Kaiku-lehden uutistoimittajana ja lehdem talouspuolella 1924–1925 ja 1926–1927 sekä Kaleva-lehden toimittajana 1925–1926.

Halla perusti Kalajokilaakso-lehden Ylivieskaan vuonna 1927 ja toimi lehden päätoimittajana. Hän oli myös lehteä painaneen Kala- ja Pyhäjokilaaksojen Kirjapaino Oy:n johtajana. Halla kuului Ylivieskan kunnanvaltuustoon ja oli mukana muun muassa Kalajokilaakson taloudellisessa aluejärjestössä, Keski-Pohjanmaan kauppakamarin hallituksessa ja Keski-Pohjanmaan maakuntaliiton hallituksessa. Halla sai talousneuvoksen arvon vuonna 1950. 

## Lähteet
Johann Georg Theodor Grässe

**Johann Georg Theodor Grässe** (31. tammikuuta 1814 Grimma, Saksin kuningaskunta – 27. elokuuta 1885 Niederlößnitz, Saksan keisarikunta) oli saksalainen bibliografi ja kirjallisuushistorioitsija, joka toimi Saksin kuninkaan Fredrik August II:n kirjastonhoitajana ja Grünes Gewölbe -museon johtajana. Hän kirjoitti elämänsä aikana useita teoksia.

## Elämä
Johann Georg Theodor Grässen isä oli latinan professori Johann Gottlob. Hänen äitinsä oli Juliana Amalia. Grässe opiskeli Leipzigin yliopistossa filosofiaa ja arkeologiaa, ja hän valmistui vuonna 1834.

Grässe työskenteli 1840–1848 opettajana. Laajojen kielten ja kirjallisuuden tietojensa ansiosta hänet nimettiin 1843 Saksin kuninkaan Fredrik August II:n henkilökohtaiseksi kirjastonhoitajaksi. Grässe toimi tehtävässä vuoteen 1854. Hän sai myös muita kuninkaallisia tehtäviä, kun hänet valittiin 1848 kuninkaallisen rahakokoelman ja 1852 posiinikokoelman hoitajaksi. Grässe valittiin 1864 Grünes Gewölbe -museon johtajaksi. Hän jäi eläkkeelle 1882 näön heikkenemisen takia ja kuoli 1885.

## Työt
Grässen kiinnostuksen kohteet olivat laaja-alaisia, ja hän julkaisi monia teoksia. Hänen töihinsä kuuluvat muun muassa bibliografiset, kirjallisuustieteelliset ja historialliset työt. Hänen tunnetuimpia teoksiaan ovat bibliografia *Leitfaden der allgemeinen Literaturgeschichte* ja latinankielisten paikannimien sanakirja *Orbis Latinus*.

## Lähteet
Friedrich Waidacher

**Friedrich Waidacher** (15. syyskuuta 1934 Graz, Itävalta) on itävaltalainen museologi ja jazzmuusikko. Hän soitti musiikkiuransa aikana pasuuna monissa ja yhtyeissä ja Itävallan yleisradioyhtiössä. Vuodesta 1964 eteenpäin Waidacher on toiminut aktiivisesti museoalalla, ja hän oli 1977–1994 Universalmuseum Joanneumin johtaja.

Waidacher syntyi Grazissa 1834. Hän opiskeli Steiermarkin osavaltion konservatoriossa ja sen jälkeen Grazin yliopistossa. Grazissa Waidacher opiskeli musiikkitiedettä, historiaa, psykologiaa, filosofiaa ja kansatiedettä.

Waidacher aloitti uransa jazzmuusikkona. Hän soitti useissa yhtyeissä ja orkesterissa. Itävallan yleisradioyhtiössä hän työskenteli 1958–1963 muusikkona, tuottajana, säveltäjänä ja sovittajana. Waidacher soitti 1961–1963 pasuuna New Austrian Big Bandissa ja sävelsi sekä sovitti sen yhtetydessä monia kappaleita Grazin jazzinstituutille.

Waidacherin valmistuttua tohtoriksi hän aloitti 1964 työuran Grazin Universalmuseum Joanneumissa. Hän työskenteli museossa 30 vuoden ajan ja vuodet 1977–1994 hän toimi museon johtajana. Waidacher luennoitsi museologiasta monissa yliopistoissa, ja vuonna 2002 hänet nimettiin Grazin yliopiston yleisen museologian kunniaprofessoriksi.

## Lähteet
Neuvostoliiton ilmapuolustus

**Neuvostoliiton ilmapuolustus** () oli Neuvostoliiton asevoimien ilmapuolustuksesta vastannut puolustushaara. V-PVO oli puolustushaarana rinnakkainen Neuvostoliiton ilmavoimille ja käytti osittain eri kalustoa.

## Historia

Ilmatorjunta sai alkunsa Venäjällä vuonna 1914 kun luotiin ensimmäiset ilmatorjuntapatterit, myöhemmin kuunteluasemat ja sulkupallot. Toukokuussa 1918 perustettiin ensimmäisen kerran ilmatorjuntapatterien muodostamisen johtoporras ja vuonna 1927 puna-armeijan pääesikunnassa osasto ja 1930 virasto () jonka vastuulla oli ilmapuolustus. Ilmapuolustus perustui pitkään ilmatorjuntatykkeihin ja sen johdossa oli tykistökenraali.

Toisen maailmansodan aikana 9. marraskuuta 1941 perustettiin ilmapuolustuksen komentajan asema, johon nimettiin kenraalimajuri Mihail S. Gromadin (Михаил Степанович Громадин). Tammikuussa 1942 ilmapuolustus sai ensi kertaa käyttöönsä hävittäjäkoneita. Huhtikuussa 1942 perustettiin Moskovan ilmapuolustuksen rintama ja Leningradin ja Bakun ilmapuolustusarmeijat. Kuitenkin kesäkuussa 1943 ilmapuolustuksen komentajan virasto lakkautettiin. Ilmapuolustus uudelleenjärjesteltiin 1944 Pohjois- ja Etelärintamaksi ja Kaukasian rintamaksi ja Moskovan erikoisilmapuolustusarmeijaksi ja Siperiassa Primorskajan, Priamurskajan ja Zabaikalskajan ilmapuolustusarmeijoiksi.

Ilmapuolustus puolustushaarana lakkautettiin Neuvostoarmeijan joukkojen supistuksissa 1945–1949, minkä jälkeen ilmapuolustus oli ilmavoimien aselaji.
Ilmapuolustus perustettiin uudelleen 1954 ja Leonid Govorov nimettiin sen komentajaksi.

Neuvostoliiton ilmapuolustusjoukot toimivat myös ulkomaisissa konflikteissa.

64. ilma-armeijakunta puolusti Korean ilmatilaa vuosina 1950–1953. Siihen kuului kolme ilmapuolustusdivisioonaa ja neljä ilmatorjuntatykistödivisioonaa.

18. erikoisilmatorjuntaohjusdivisioona puolusti Egyptin ilmatilaa vuosina 1970–1972.

PVO:n joukkoja oli myös puolustamassa Syyrian pääkaupunkia Damaskosta ja myöhemmin Syyrian ilmatilaa S-200-ohjuksin.

Venäjä peri pääosan Neuvostoliiton ilmapuolustuksen kalustosta. Venäjä lakkautti ilmapuolustuksen 1998 ja se yhdistettiin ilmavoimiin.
AOC (yritys)

**AOC** on monikansallinen Taiwanissa päämajaansa pitävä elektroniikkayhtiö, joka valmistaa muun muassa televisioita ja tietokonenäyttöjä. Se perustettiin 1967 nimellä Admiral Overseas Corporation. AOC on nykyisin TPV Technologyn tytäryhtiö.

## Lähteet

## Aiheesta muualla
* Verkkosivut
1977 (albumi)

**1977** on latin hip hop -artistin Ana Tijoux’n viides studioalbumi, joka julkaistiin 9. maaliskuuta 2010 levy-yhtiöllä Nacional Records. Albumi on Tijoux’n toinen soolojulkaisu. *1977* oli Grammy-palkintoehdokkaana kategoriassa *Best Latin Rock, Urban or Alternative Album*. Albumin kappale ”1977” oli AMC:n televisiosarjassa *[[Breaking Bad]]*, Comedy Centralin sarjassa *[[Broad City]]* sekä EA Sportsin videopelissä *[[FIFA 11]]*.

## Kappaleet

## Arvostelut
*AllMusic: 
**[[Billboard]]*: 

## Lähteet
Venla Kokkonen

**Venla Kokkonen** (s. 1983 Lappeenranta) on suomalainen toimittaja. Hän juonsi Yleisradion YleX-kanavan *Uuden musiikin ohjelmia* vuosina 2010–2017. Toukokuussa 2017 Kokkonen aloitti ''Iltalehden'' toimittajana.

## Ura
Kokkonen tuli YleX-kanavalle työharjoitteluun kesällä 2006. Freelancer-työskentelyn jälkeen hän aloitti täysipäiväisenä toimittajana syksyllä 2008, jolloin hän juonsi *[[YleX Aamu|YleX Aamua]]* yhdessä Matti Ylösen ja Juuso Pekkisen kanssa. Vuodenvaihteesta 2010 Kokkonen siirtyi *Uuden musiikin ohjelmien* juontajaksi. Kokkonen juonsi viimeisen *Uuden musiikin* iltavuoron lähetyksensä 27. huhtikuuta 2017. Toukokuussa 2017 hän aloitti *Iltalehden* viihde- ja kulttuuritoimittajana.

Kokkonen valittiin musiikkialan Musiikki & Media -tapahtuman Industry Awards -gaalassa vuoden toimittajaksi vuonna 2015. Hän esiintyi vuonna 2013 *[[Iholla (televisiosarja)|Iholla]]*-ohjelmassa.

Koulutukseltaan Kokkonen on medianomi.

## Lähteet
Karisteheinät

**Karisteheinät** (*Sporobolus*) on heinäkasvien (Poaceae) heimoon kuuluva kasvisuku. Sukuun kuuluu 184 lajia.

Suvun lajeista muun muassa preeriakaristeheinää (*Sporobolus heterolepis*) käytetään koristekasvina.

## Lajeja
* *[[afrikankaristeheinä|Sporobolus africanus]]* – afrikankaristeheinä
* *[[suppukaristeheinä|Sporobolus diandrus]]* – suppukaristeheinä
* *[[Sporobolus elongatus]]*
* *[[preeriakaristeheinä|Sporobolus heterolepis]]* – preeriakaristeheinä
* *[[soukkakaristeheinä|Sporobolus indicus]]* – soukkakaristeheinä
* *[[Sporobolus minutus]]*
* *[[kuohukaristeheinä|Sporobolus nebulosus]]* – kuohukaristeheinä
* *[[Sporobolus pulchellus]]*
* *[[Sporobolus spicatus]]*
* *[[hiekkakaristeheinä|Sporobolus virginicus]]* – hiekkakaristeheinä

## Lähteet

## Aiheesta muualla
* Suomen Lajitietokeskus: Karisteheinät (''Sporobolus'')
* Finto: Kassu – Kasvien suomenkieliset nimet: Karisteheinät (''Sporobolus'')
* Integrated Taxonomic Information System (ITIS): ''Sporobolus'' 
* Global Biodiversity Information Facility (GBIF): ''Sporobolus'' 
* United States Department of Agriculture (USDA): ''Sporobolus'' 
* Flora of China: ''Sporobolus''
Don’t Blink

**Don’t Blink** on yhdysvaltalainen vuonna 2014 valmistunut psykologinen kauhuelokuva, jonka ohjasi ja käsikirjoitti Travis Oates.

## Näyttelijät

## Lähteet
Kia-Emilia Hakala

**Kia-Emilia Hakala** (s. 7. toukokuuta 1998) on suomalainen alppihiihtäjä, jonka seura on Harjavallan Jymy. Hän kuuluu myös Suomen alppihiihtomaajoukkueeseen. Hakala on voittanut syöksylaskun naisten SM-kultaa vuosina 2016 ja 2017. Hänen isänsä on entinen mäkihyppääjä Vesa Hakala.

## Lähteet
Suicideboys

**Suicideboys** (tyyliteltynä **$uicideboy$**) on Yhdysvaltojen New Orleansista, Louisianasta kotoisin oleva kahdesta serkuksesta muodostuva rap-duo. Duon kuuluvat lukuisilla alter egoilla esiintyvät Ruby da Cherry (oikealta nimeltään Aristos Petrou) sekä $crim (oikealta nimeltään Scott Arceneaux Jr.).

Duon musiikille tyypillisiä ovat Three 6 Mafia -vaikutteet, memphis rap -vokaalisamplet ja kertosäkeiden korvaaminen sampleilla. Duo ei kuitenkaan aina noudata näitä tyylipiirteitä, vaan muuntelee niitä.

Duo esiintyi Suomessa ensimmäistä kertaa Blockfesteillä 19. elokuuta 2017, toisen kerran 14. tammikuuta 2018, kolmannen kerran 17. elokuuta 2018 Blockfesteillä, neljännen kerran 20. heinäkuuta 2019 Weekend Festivaaleilla  ja viidennen kerran 6. maaliskuuta 2023 Helsingin jäähallilla.

## Historia
Scrim & Ruby ovat serkukset, jotka kasvoivat 7th Wardissa, New Orleansissa, Louisianan osavaltiossa. Kumpikin heistä kiinnostui musiikista jo lapsina. Ennen kuin he muodostivat duon vuonna 2014, Aristos soitti kitaraa, viulua, pianoa, rumpuja, bassoa sekä oppi räppäämään hyppien samalla paikallisista punk-bändeistä toiseen. Scott aloitti DJ-hommat 13-vuotiaana ja tuli sen kautta tunnetummaksi, jonka jälkeen hän alkoi hostaamaan mixtapeja paikallisille räppäreille ja 19-vuotiaana itse tuottamaan musiikkia.

## Sanoitukset
Duon sanoitukset kertovat muun muassa huumeista, satanismista, omista kokemuksista elämässä ja taisteluista addiktioita, itsetuhoisuutta ja masennusta vastaan.

## Diskografia
*Pääartikkeli: [[Suicideboysin diskografia]]*

### Albumit

* *My Liver Will Handle What My Heart Can’t (2015)*
* *Now the Moon’s Rising (2015)*
* *Dark Side of the Clouds (2016)*
* *Grey Sheep II (2016)*
* *Eternal Grey (2016)*
* *I Want To Die In New Orleans (2018)*
* *Stop Staring At The Shadows (2020)*
* *Long Term Effects Of SUFFERING (2021)*
* *Sing Me a Lullaby, My Sweet Temptation (2022)*
* *New World Depression (2024)*

## Lähteet
Watch Dogs 2

**Watch Dogs 2** on Ubisoftin julkaisema jatko-osa *[[Watch Dogs]]* -pelille. Peli on julkaistu vuonna  PlayStation 4:lle, Windowsille ja Xbox Onelle.

Peli käyttää EasyAntiCheat-suojausta, joka on herättänyt myös kritiikkiä.

Pelin jatko-osa *[[Watch Dogs: Legion]]* julkaistiin 29. lokakuuta 2020.
## Vastaanotto
Peli on saanut IGN:n arvostelussa arvosanan 8.5/10.

## Lähteet

## Aiheesta muualla
*
Breakbot

**Breakbot** (oikealta nimeltään **Thibaut Berland Michel Jean-Marie**, s. 5. lokakuuta 1981 Yvelines, Ranska) on ranskalainen tuottaja ja DJ, joka on julkaissut musiikkia Ed Banger Records -levy-yhtiöllä toukokuusta 2009 lähtien. 

Breakbot on tunnettu ehkä parhaiten remixeistään. Hänen tunnetuimpiin remixauksiinsa kuuluu muun muassa remixit artistien ja yhtyeiden kuten Röyksoppin, Digitalismin ja Chromeon kappaleista. Irina Dakeva ohjasi Breakbotin kappaleen ”Baby I’m Yours” musiikkivideon, josta tuli hitti Ranskan MTV Pulse -kanavalla. Kyseinen musiikkivideo oli myös ehdolla parhaimmaksi pienen budjetin pop / dance / urban -videoksi ja parhaimmaksi videon animaatioksi UK Music Video Awardseilla 12. lokakuuta 2010. Breakbot on julkaissut kaksi studioalbumia: *[[By Your Side]]* huhtikuussa 2012 ja *[[Still Waters (Breakbotin albumi)|Still Waters]]* helmikuussa 2016. 

## Populaarikulttuurissa

Breakbotin vuoden 2008 remix Pnaun kappaleesta ”Baby” esiintyy videopelissä *[[Gran Turismo 5]]*. Myös hänen oma kappaleensa ”Penelope Pitstop” esiintyy samassa pelissä. 

## Kuvia

Breakbot.jpg|Breakbot vuonna 2008.
Breakbot_1.jpg|Breakbot Festival Internacional de Benicàssim -festivaaleilla vuonna 2016.
Breakbot Revolution Fest 2013.jpg|Breakbot Revolution Fest -festivaaleilla vuonna 2013.


## Diskografia
### Studioalbumit
**[[By Your Side (albumi)|By Your Side]]* (2012)
**[[Still Waters (Breakbotin albumi)|Still Waters]]* (2016)

### EP-levyt
**Happy Rabbit EP* (2007)
**Baby I’m Yours* (2010)
**Baby I’m Yours Remix EP* (2010)
**Fantasy* (2011)
**One Out of Two* (2012)
**You Should Know (Remixes) (feat. Ruckazoid)* (2013)

## Lähteet

## Aiheesta muualla